《次韵史猷父乡集》
宋代·陈著

两贤主礼一般春，还是慈湖曲里人。
久旷忽行知世变，相逢交贺见情真。
发身清苦盟方暖，囘首荣华迹总陈。
更看它年陪菜酒，耆英会后接芳尘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。